Zápisnica zo zasadnutia Obecného zastupiteľstva vo Veselom zo dňa 29. 10. 2009

Prítomní: podľa prezenčnej listiny

Program zasadnutia:
1. Otvorenie a privítanie prítomných
2. Návrh programu zasadnutia
3. Prečítanie zápisnice a kontrola plnenia uznesení
4. Situácia v MŠ
5. Obecné nájomné byty
6. Stretnutie so staršími občanmi
7. Vianočné príspevky
8. Pripomienky poslancov a občanov
9. Diskusia
10.Záver

1.Zasadnutie Obecného zastupiteľstva otvoril a prítomných privítal starosta obce.

2. Návrh programu zasadnutia na deň 29. 10. 2009 predložil starosta obce. Za overovateľov zápisnice navrhol poslancov Vieru Šipkovú a Ľubicu Orichovú.

Uznesenie Obecného zastupiteľstva vo Veselom č. 60/2009

Obecné zastupiteľstvo vo Veselom
A/ schvaľuje
Program zasadnutia OZ na deň 29. 10. 2009
B/ určuje
Za overovateľov zápisnice
poslancov Vieru Šipkovú a Ľubicu Orichovú.

Prítomných: 6 poslancov
Schválilo: 6 poslancov

3. Zápisnicu z predchádzajúceho zasadnutia prečítala poslankyňa Ľubica Orichová.

Uznesenie Obecného zastupiteľstva vo Veselom č. 61/2009

Obecné zastupiteľstvo vo Veselom
konštatuje,
že uznesenia obecného zastupiteľstva vo Veselom sú priebežne plnené.

Prítomných: 6 poslancov
Schválilo: 6 poslancov

4. Starosta informoval prítomných poslancov, že Štátna školská inšpekcia v Trnave na základe žiadosti  vydala obci Veselé ako zriaďovateľovi MŠ súhlasné stanovisko k vyššiemu počtu detí v triede a to maximálne  24 detí. Priestorové podmienky školy umožňujú vzdelávať aj zvýšený počet detí v triede bez ohrozenia ich bezpečnosti. Podľa prehľadu stravníkov od vedúcej školskej jedálne za mesiac september a október 2009 bol maximálny počet detí v MŠ 27 a to 4x.  Obec prijala do pracovného pomeru na dohodu o vykonaní práce  ďalšiu pracovnú silu od októbra do konca roku 2009 PaedDr.Beátu Hazuchovú. Ďalej starosta informoval o poruche na vodovodnom potrubí  - úniku teplej vody. Práce na odstraňovaní poruchy zabezpečuje svojpomocne   starosta s Ing.Šipkom a čiastočne dodavateľsky s p.Robertom Kovárom z toho dôvodu, aby boli náklady na odstránenie poruchy čo najnižšie.

Uznesenie Obecného zastupiteľstva vo Veselom č. 62/2009

Obecné zastupiteľstvo voVeselom
Berie na vedomie
Informácie  o postupe prác na odstraňovaní poruchy vodovodného potrubia  v budove MŠ a informácie  o počte detí v triede MŠ.

5. Na zasadnutí OZ v septembri 2009 boli poslanci oboznámení o uvoľnení 2-izbového bytu v bytovke BDV-1 a bytu v budove zdravotného strediska od 1. 1. 2010.Poslanci prehodnotili  jednotlivé žiadosti od občanov, ktoré sú evidované a prijali nasledovné uznesenie:

Uznesenie Obecného zastupiteľstva vo Veselom č. 63/2009

Obecné zastupiteľstvo vo Veselom

A/ schvaľuje
Pridelenie 2-izbového nájomného bytu v bytov ke BDV-1 Kataríne Brezulovej, Mateja Bela 23, Piešťany.
B/ schvaľuje
Pridelenie bytu v budove zdravotného strediska  č.55 Renáte Šurinovej, Veselé 348, od 1. 1. 2010.
C/ schvaľuje
Náhradných nájomníkov v prípade neuzavretia zmluvy s vybranými nájomníkmi
Na 2-izbový byt v bytovke BDV-l : Jana Sadloňová, Malženice 351
Na byt v budove zdravotného strediska č.55: Robert Boďa, Drahovce, Kostolná 35.

Prítomných: 6 poslancov
Schválilo: 6 poslancov

6. Starosta obce navrhol poslancom odsúhlasiť vianočné finančné príspevky pre dôchodcov a deti a usporiadať posedenie pre 70 ročných a starších občanov s kultúrnym programom a pohostením.Posedenie sa uskutoční v spoločenskej  miestnosti PD.

Uznesenie Obecnéhozastupiteľstva vo Veselom č.64/2009

Obecné zastupiteľstvo vo Veselom
A/ schvaľuje
Poskytnutie vianočného príspevku pre dôchodcov 70 ročných a starších formou nákupnej poukážky v hodnote 5 €.

B/ schvaľuje
Poskytnutie vianočného príspevku pre deti 14 ročné a mladšie formou nákupnej poukážky v hodnote 5 €.

C/ schvaľuje
Usporiadať posedenie pre dôchodcov 70 ročných a starších, s kultúrnym programom a pohostením v spoločenskej  miestnosti PD dňa 22. 11. 2009.

Prítomných: 6 poslancov
Schválilo: 5 poslancov
Neschválil:1 poslanec

7. Starosta informoval

-   o projekte na prístavbu kabín a sociálneho zariadenia v špotrovom areáli, spoluúčasť  obce   na financovaní projektu je 5% z celkových nákladov, čo predstavuje čiastku cca 6600 €.
   
-    poslanec Ľubomír Duračka informoval o zabezpečení dodávky stĺpov na osvetlenie    
viacúčelového ihriska  

- poslanec PhDr.Peter Koiš opätovne navrhol zlúčiť  ZŠ a MŠ  a vytvoriť samostatný  právny subjekt.
 
Uznesenie Obecného zastupiteľstva vo Veselom č. 65/2009

Obecné zastupiteľstvo vo Veselom
Schvaľuje
Zlúčenie Základnej školy a Materskej školy vo Veselom a vytvorenie jedného  samostatného právneho subjektu.

Prítomných: 6 poslancov
Schválilo: 5 poslancov
Zdržal sa : 1 poslanec

8. Na záver starosta poďakoval prítomným  za účasť.

Vo Veselom  29. 10. 2009
Štefan Kosec
Starosta obce
Overovatelia
Viera Šipková 
Ľubica Orichová